CELEX: 62011TA0256
Language: lt
Date: 2014-02-27 00:00:00
Title: Byla T-256/11: 2014 m. vasario 27 d. Bendrojo Teismo sprendimas byloje Ezz ir kt. prieš Tarybą (Bendra užsienio ir saugumo politika — Ribojamosios priemonės, taikomos tam tikriems asmenims ir subjektams, atsižvelgiant į padėtį Egipte — Lėšų įšaldymas — Teisinis pagrindas — Pareiga motyvuoti — Fakto klaida — Teisė į gynybą — Teisė į veiksmingą teisminę gynybą — Nuosavybės teisė — Laisvė užsiimti verslu)

7.4.2014   
            
            
               LT
            
            
               Europos Sąjungos oficialusis leidinys
            
            
               C 102/32
            
         2014 m. vasario 27 d. Bendrojo Teismo sprendimas byloje Ezz ir kt. prieš Tarybą
   
   (Byla T-256/11) (1)
   
   ((Bendra užsienio ir saugumo politika - Ribojamosios priemonės, taikomos tam tikriems asmenims ir subjektams, atsižvelgiant į padėtį Egipte - Lėšų įšaldymas - Teisinis pagrindas - Pareiga motyvuoti - Fakto klaida - Teisė į gynybą - Teisė į veiksmingą teisminę gynybą - Nuosavybės teisė - Laisvė užsiimti verslu))
   2014/C 102/51
   Proceso kalba: anglų
   
      Šalys
   
   
      Ieškovai: Ahmed Abdelaziz Ezz (Giseh, Egiptas); Abla Mohammed Fawzi Ali Ahmed (Londonas, Jungtinė Karalystė); Khadiga Ahmed Ahmed Kamel Yassin (Londonas) ir Shahinaz Abdel Azizabdel Wahab Al Naggar (Giseh), iš pradžių atstovaujami baristerės M. Lester ir solisitoriaus J. Binns, vėliau J. Binns, QC J. Lewis, baristerio B. Kennelly ir solisitoriaus I. Burton
   
      Atsakovė: Europos Sąjungos Taryba, atstovaujama M. Bishop ir I. Gurov
   
      Atsakovės pusėje į bylą įstojusi šalis: Europos Komisija, atstovaujama F. Erlbacher, M. Konstantinidis ir A. Bordes
   
      Dalykas
   
   Prašymas panaikinti, pirma, 2011 m. kovo 21 d. Tarybos sprendimą 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte (OL L 76, p. 63), ir, antra, 2011 m. kovo 21 d. Tarybos reglamentą (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte (OL L 76, p. 4), kiek šie aktai susiję su ieškovais.
   
      Rezoliucinė dalis
   
   
               1.
            
            
               Atmesti ieškinį.
            
         
               2.
            
            
               Ahmed Abdelaziz Ezz, Abla Mohammed Fawzi Ali Ahmed, Khadiga Ahmed Ahmed Kamel Yassin ir Shahinaz Abdel Azizabdel Wahab Al Naggar padengia savo ir Europos Sąjungos Tarybos patirtas bylinėjimosi išlaidas.
            
         
               3.
            
            
               Europos Komisija padengia savo bylinėjimosi išlaidas.
            
         
      (1)  OL C 89, 2011 3 19.